உலகினுக்கு உலகு போய்ப் போய், ஒன்றின் ஒன்று ஒதுங்கலுற்ற, தொலைவு அருந் தானை மேன்மேல் எழுந்தது தொடர்ந்து சுற்ற; நிலவினுக்கு இறையும் மீனும் நீங்கின, நிமிர்ந்து; நின்றான், அலரியும், முந்து செல்லும் ஆறு நீத்து, அஞ்சி, அப்பால்.	5 மேற்பட விசும்பை முட்டி, மேருவின் விளங்கி, விண்ட நாற் பெரு வாயிலூடும், இலங்கை ஊர், நடக்கும் தானை, - கார்க் கருங் கடலை, மற்றோர் இடத்திடை, காலந்தானே சேர்ப்பது போன்றது, யாண்டும் சுமை பொறாது உலகம் என்ன.	6